《王君贶生日》
宋代·苏辙

纯阴十月晚，劲气肃群骄。
惟有乔松在，长看积雪消。
生贤禀真性，特立冠当朝。
早岁初成赋，群雄已失标。
治才精破竹，廷论壮生飚。
博士皆推贾，宣皇重试萧。
周旋穷政体，出入解心焦。
九列高称冠，三台岂足超。
论功归颍霸，举相待虞姚。
骥骋经新卧，弓强发久鞦。
百年时节在，四海众心翘。
当见飞中使，赍金赐此朝。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。